# PBCore

El PBCore (Public Broadcasting Metadata Dictionary Project) és un esquema de metadades d'ús lliure, creat específicament per als continguts d'àudio i de vídeo. Aquest programari el va finançar la Corporació per a la Difusió Pública (Corporation for Public Broadcasting) dels Estats Units d'Amèrica per tal que el poguessin utilitzar els proveïdors de televisió, ràdio i web, per a descriure i utilitzar els continguts multimèdia i amb la finalitat de facilitar la recuperació i compartició d'aquests recursos entre col·legues, institucions, socis de producció, particulars, etc.

## Versions

La darrera versió publicada de PBCore és la 2.1. i es pot utilitzar com:
* una guia per a la catalogació o descripció de continguts audiovisuals
* un model per a la construcció de bases de dades/aplicacions personalitzades
* una guia per a la identificació d'un conjunt de vocabularis, per camps que descriuran els actius audiovisuals
* un model de dades per a un sistema de gestió de col·leccions que sigui configurable (Omeka, Collective Access, etc.)
* una guia per a la creació de fulls de càlcul d'inventari
* una eina d'intercanvi (importació i exportació) entre aplicacions
Per a conèixer l'evolució històrica d'aquest programari es pot consultar el PBCore Revision History.

## Elements

PBCore està construït sobre la base del Dublin Core (ISO 15836), un estàndard internacional per a la localització de recursos i ha estès Dublin Core mitjançant l'addició d'una sèrie d'elements específics per als continguts audiovisuals.
La llista d'elements de PBCore 2.1. està formada pels tipus següents:

### Elements de Classes de Contingut

* Elements arrel (Elements)
* Contingut intel·lectual (Intellectual Content)
* Propietat intel·lectual (Intellectual Property)
* Extensions (Extensions)
* Instanciació (Instantiation)

### Element Jeràrquic

Els elements en un document XML han d'aparèixer en un cert ordre i jerarquia i es pot consultar la llista d'elements jeràrquics a Element Hierarchy
Per als elements de versions prèvies, consultar la Guia de l'usuari de PBCore v.1.1.

## Atributs

La llista d'atributs de PBCore 2.1. és la següent:
| Affiliation affiliationAnnotation affiliationRef affiliationVersion annotation annotationType collectionDate collectionDescription collectionRef collectionSource collectionTitle dateType descriptionType descriptionTypeAnnotation descriptionTypeRef descriptionTypeSource | descriptionTypeVersion endTime partType partTypeAnnotation partTypeRef partTypeSource partTypeVersion portrayal ref schema location segmentType segmentTypeAnnotation segmentTypeRef segmentTypeSource segmentTypeVersion source | startTime subjectType subjectTypeAnnotation subjectTypeRef subjectTypeSource subjectTypeVersion timeAnnotation titleType titleTypeAnnotation titleTypeRef titleTypeSource titleTypeVersion unitsOfMeasure version xmlns xsi |

## Exemples de registres XML

A la web oficial de PBCore hi trobarem una llista d'exemples de registres XML dels tipus següents:
* Registre d'una instanciació simple
* Document descripció simple
* Col·lecció PBCore
* PBCore en un registre METS
* PBCore en la configuració de la preservació digital
* Utilitzar PBCore per a la gestió de continguts
* Utilitzar PBCore per a la descripció d'arxius

## Recursos PBCore Community

El 31/03/2011, l'equip de PBCore va decidir crear un repositori públic a GitHub, la darrera versió actualitzada és GitHub PBCore 2.1, i una mica més tard, el 31/07/11, la llista de discussió va migrar a la plataforma oberta de Google: PBCore Talk.

## Referències

* ↑ «Web oficial de PBCore» (en anglès). pbcore.org. [Consulta: 30 abril 2016].
* ↑ «Corporation for Public Broadcasting» (en anglès). cpb.org. [Consulta: 2 maig 2016].
* ↑ «GitHub PBCore v.2.1.» (en anglès). github.com. [Consulta: 2 maig 2016].
* ↑ «Omeka» (en anglès). Omeka.org. [Consulta: 6 maig 2016].
* ↑ «Collective Access» (en angles). collectiveaccess.org. [Consulta: 2 maig 2016].
* ↑ «PBCore Revision History» (en anglès). pbcore.org. Arxivat de l'original el 2016-09-22. [Consulta: 2 maig 2016].
* ↑ «Dublin Core» (en anglès). dublincore.org. [Consulta: 2 maig 2016].
* ↑ «Elements List» (en anglès). pbcore.org. Arxivat de l'original el 2020-05-13. [Consulta: 30 abril 2016].
* ↑ «Element Hierarchy» (en anglès). pbcore.org. Arxivat de l'original el 2020-05-13. [Consulta: 30 abril 2016].
* ↑ «Guia d'usuari de PBCore v.1.1.» (en anglès). pbcore.org. Arxivat de l'original el 2019-07-06. [Consulta: 2 maig 2016].
* ↑ «Attributes List» (en anglès). pbcore.org. Arxivat de l'original el 2018-11-01. [Consulta: 2 maig 2016].
* ↑ «Example XML Record» (en anglès). pbcore.org. Arxivat de l'original el 2016-04-01. [Consulta: 16 abril 2030].
* ↑ «PBCore Talk» (en anglès). groups.google.com. [Consulta: 6 juny 2016].

## Enllaços externs

* Web oficial de PBCore
* Web oficial de Dublin Core
* Repositori públic GitHub PBCore 2.1